open-index/open-wikipedia-markdown huggingface dataset:
Asterix l Goulés

**Asterix l Goulés** (ne l'oureginal, an francés: *Astérix le Gaulois*) ye ua coleçon de cuontas an zenhicos, criada an 1959 por René Goscinny (argumiento) i Albert Uderzo (zeinhos).

Las abinturas de Asterix aparecírun pula purmeira beç an 29 de Outubre de 1959 na rebista francesa *Pilote*. An 1961 fui publicado l sou purmeiro lhibro an Fráncia. Goscinny morriu an 1977 i zde 1980 l zenhador Uderzo cuntinou el solo cun nuobas abinturas de Asterix, fazendo tamien ls testos. Até hoije yá fúrun publicados 37 lhibros de Asterix.

Las abinturas de Asterix son cun certeza las cuontas an zenhicos franceses que tubírun mais sucesso anternacional, an 50 anhos yá bendírun mais de 325 milhones de lhibros an todo l mundo i fúrun traduzidas an mais de 100 lhénguas. Fui publicado pula purmeira beç an Pertual an 1966 i todos ls sous lhibros stan traduzidos an pertués.

An Setembre de 2005 fui publicado an mirandés l purmeiro lhibro de la coleçon, *Asterix, l Goulés*, traduzido por Amadeu Ferreira, cula colaboraçon de Domingos Raposo i Carlos Ferreira. An 2007 apareciu l segundo lhibro de Asterix an mirandés, *L Galaton* (an francés, *Le Grand Fossé*), ua eidiçon special bilhíngue, culs testos an mirandés i ne l'oureginal an francés.
San Poulo (cidade)

**San Poulo** (an pertués: **São Paulo**) ye ua cidade brasileira, capital de l stado de San Poulo i percipal centro financeiro, andustrial i comercial de l Brasil i de la América Lhatina.

## Stória
*"São Paulo dos Campos de Piratininga"* fui fundada cumo misson jesuítica, an 25 de janeiro de 1554, puls padres Manuel da Nóbrega i José de Anchieta, reunindo habitantes pertueses i andígenas. Cul tiempo, la poboaçon fui-se tornando un antreposto comercial d'algua amportança regional i fui centro de l'atebidade de ls bandeirantes, que se çpersórun pul anterior de l paíç an busca de ouro i diamantes.

La cidade ampeçou a ganhar maior statuto quando muitos de ls lhatifundiairos lhigados a l'eiquenomie de l café fixórun residéncia na cidade. A partir d'ampeços de l seclo XX, la cidade de San Poulo passou a beneficiar de l camino-de-fierro qu'ouniu l'anterior de l stado al porto de Santos, ne l lhitoral. La facelidade de sportaçon de l café porporcionou a la cidade i al stado de San Poulo un grande crecimiento eiquenómico.

La cultura de la cidade fui anfluenciada de la cul cuntato d'eimigrantes eitalianos, japoneses i pertueses, l que dou ourige á bários bairros tipicamente anfluenciados por strangeiros, cumo la "Mooca" i la "Bixiga"(eitalianos), la "Libardade"(japoneses) i la "Freguesie de l Ó"(pertueses).

L lhema de la cidade, persente an sou brason oufecial, ye custituído pula frase an lhatin "*Non ducor, duco*" que quier dezir "Nun sou cunduzido, cunduzo".

## Eiquenomie
San Poulo ye la sesta maior cidade de l planeta i décima mais rica de l mundo, l munecípio repersenta, eisoladamente, 12,26% de l Perduto Anterno Bruto brasileiro, sendo sede de 63% de las multinacionales stablecidas ne l Brasil.

## Demografie
La region metropolitana de San Poulo, cun 19.223.897 habitantes, ye la sesta maior aglomeraçon ourbana de l mundo. Cidade de cumposiçon heiterogénea i multiétnica, San Poulo ye hoije la cidade cun maior cuncentraçon de pertueses fuora de Pertual, la maior cidade japonesa fuora de l Japon, la maior cidade spanhola fuora de Spanha, la terceira maior cidade lhibanesa fuora de l Lhíbano i la terceira maior cidade eitaliana de l mundo.

## Turismo
La cidade cuonta cun amportantes menumientos, parques i museus, cumo l Memorial de la América Lhatina, l Museu de la Lhéngua Pertuesa, l MASP, l Parque Ibirapuera i la abenida Paulista, i eibentos de grande repercusson, cumo la Bienal Anternacional de Arte, l Grande Prémio de l Brasil de Fórmula 1 i la "São Paulo Fashion Week".
Hortolândia

**Hortolândia** ye ua cidade brasileira de l stado de San Poulo. Ten 205 856 habitantes (2009) i ua área cun al alredror de 62,2 km².

Hortolândia ye un polo químico/farmacológico, tecnológico i andustrial.

## Lhigaçones sternas
* Gobierno de Hortolândia
Campinas

**Campinas** ye ua cidade brasileira de l stado de San Poulo. An termos de populaçon, ten la terceira maior de l stado, ficando atrás de Guarulhos i de l capital San Poulo. Sue ária metropolitana ten cerca de 2.770.862 de habitantes, sendo la nona mais populosa de l Brasil.

## Lhigaçones sternas
* Goberno de Campinas 
* Fotos da cidade
Quemunidade Ouropeia de l Carbon i de l Aço

**Quemunidade Ouropeia de l Carbon i de l Aço** (abrebiada pulas eniciales **CECA**) fui criada an 1951 pul Tratado de Paris. Este fui l purmeiro  passo cuncreto cun bista a l'antegraçon eiquenómica i tamien para eibitar outra Guerra Mundial.

Ls sous anspiradores fúrun Robert Schuman, menistro francés de ls Negócios Strangeiros, i Jean Monnet, l sou purmeiro persidente. Fúrun seis ls países fundadores: Fráncia, Eitália, Almanha Oucidental, Bélgica, Países Baixos i Luxemburgo.

La CECA tenie cumo oubjetibo l'antegraçon de las andústrias de l carbon i de l'aço de ls países ouropeus oucidentales i ye tamien la purmeira beç qu'habie trasferéncia de ls dreitos de soberanie d'alguns stados para ua anstituiçon ouropeia, antre ls quales stában sobro cuntrolo Aliado zde l final de la Segunda Guerra Mundial atrabeç de la Outoridade Anternacional pa l Ruhr, que la CECA absorbiu.

A la CECA juntórun-se dues quemunidades parecidas an 1957, cun quien se fizo la partilha d'alguas anstituiçones. An 1967 todas las anstituiçones fúrun reounidas na Quemunidade Eiquenómica Ouropeia, que apuis se tornarie la Ounion Ouropeia, mas retubo la sue eidantidade andependiente. An 2002, cula spiraçon de l Tratado de Paris, i sin zeio de renobaçon de l tratado, todas las atebidades i recursos de la CECA fúrun sorbidos pula UE. Durante la sue eisisténcia, la CECA cunseguiu criar un mercado quemun mas nun eibitou l declínio de l'andústria de l carbon i de l'aço.

La sue persidéncia fui sucessibamente eisercida pulas seguintes personalidades:
* 1952-1955 - Jean Monnet
* 1955-1958 - René Mayer
* 1958-1959 - Paul Finet
* 1959-1963 - Piero Malbestiti
* 1963-1967 - Rinaldo Del Bo

## 
* Tratado custitutibo de la CECA
Quemunidade Eiquenómica Ouropeia

La **Quemunidade Eiquenómica Ouropeia** (**CEE**) fui ua ourganizaçon anternacional criada por un de ls dous Tratados de Roma de 1957 (an bigor zde 1958), cula finalidade de stablecer un mercado quemun ouropeu. Ls Stados assinantes fúrun Fráncia, Eitália, Almanha Oucidental (na altura, solo la República Federal Almana, i nó la República Democrática Almana) i ls trés países de l Benelux (Bélgica, Países Baixos i Luxemburgo). L tratado stablecie un mercado i ampuostos alfandegairos sternos quemuns, ua política cunjunta pa la agricultura, políticas quemuns pa l mobimiento de mano d'obra i pa ls trasportes, i fundaba anstituiçones quemuns pa l zambolbimiento eiquenómico. Estas anstituiçones fundírun-se an 1965 culas de la CECA i las de la EURATOM, grácias al Tratado de fuson (ó Tratado de Bruxelas).

A la CEE aderírun apuis l Reino Ounido, Eirlanda i Dinamarca (1973), Grécia (1981), i, an 1986, Pertual i Spanha.

La CEE fui la mais famosa de las trés Quemunidades Ouropeias, i depuis de l Tratado de Maastricht (1992) (ó **TUE**) demudou l nome para **Quemunidade Ouropeia** (**CE**). Tamien ne l Tratado de Maastricht criou-se oufecialmente la Ounion Ouropeia. Passado la criaçon de la Ounion Ouropeia, la CE (antiga CEE) passou a formar parte de l purmeiro de ls Trés Pedamiegos de la Ounion Ouropeia.

## 
* Quemunidade Ouropeia de l Carbon i de l Aço (CECA)
* Quemunidade Ouropeia de la Einergie Atómica (CEEA)
* Quemunidades Ouropeias
* Ounion Ouropeia

## 
* Tratado Custitutibo de la Quemunidade Eiquenómica Ouropeia
Aparecida do Taboado

**Aparecida do Taboado** ye ua cidade brasileira de l stado de Mato Grosso do Sul. Ten 20.623 habitantes (2009) i ua ária cun al alredror de 2.750,1 km².

## Lhigaçones sternas
* Gobierno de Aparecida do Taboado
Manaus

**Manaus** (pern. AFA: [*mã* *naus*]) ye ua cidade brasileira, capital de l stado de Amazonas i percipal centro financeiro, corporatibo i eiquenómico de la region norte de i Brasil. Ten 1.802.525 habitantes (2010) i ua ária cun al alredror de 11.401,06 km². Sue ária metropolitana ten cerca de 2,006,870 de habitantes.

## Lhigaçones sternas
* Gobierno de Manaus
Domingos Raposo

**Domingos Abílio Gomes Raposo** (Malhadas, 17 de Maio de 1952) ye porsor i un de ls maiores specialistas na Lhéngua Mirandesa.

Domingos Raposo lhicenciou-se an Stória pula Faculdade de Lhetras de la Ounibersidade de l Porto, an 1980. Adespuis fizo l Mestrado an Stória de las Populaçones na Ounibersidade de l Minho. Ye porsor de la Ounibersidade de Trás ls Montes i Alto Douro (UTAD). 

Fui redator i cordenador de l jornal "Planalto Mirandês", publicado pula Associaçon de Munecípios de l Praino Mirandés, antre 1984 i 1988, i cordenador de l Projeto Cultural Antegrado de Miranda de l Douro.

An 1985 criou la deciplina oupcional de Lhéngua Mirandesa i an 1987 ourganizou i eiditou las atas de las Purmeiras Jornadas de Lhéngua i Cultura Mirandesas. Zde 1994, fui un de ls outores i cordenador de la comisson científica que eilaborou la Perpuosta de Cumbençon Ourtográfica Mirandesa (1995) i la Cumbençon Ourtográfica de la Lhéngua Mirandesa (1999). Colaborou, zde 2000, na 1ª Adenda a la Cumbençon Ourtográfica.

Domingos Raposo screbiu bários trabalhos i studos subre la Lhéngua Mirandesa i tamien ye outor d'obra discográfica cula recuolha de música tradecional mirandesa.
Hebe Camargo

**Hebe Maria Camargo** (An mirandés: *Heibe Marie Camargo*, Taubaté, 8 de Márcio de 1929 — San Poulo, 29 de Setembre de 2012) fui ua apersentadora de telbison, cantora i atriç brasileira.

## Ber tamien
* Sistema Brasileiro de Televisão

## Ligaçones Sternas
* 
* Páigina oufecial  

## Refréncias
Carlos Ferreira

** Carlos Ferreira** (Sendin, 1961) ye porsor i dibulgador de la Lhéngua Mirandesa.

Lhicenciado an Giografie pula Ounibersidade Nuoba de Lhisboua an 1986, ye Mestre pula Ounibersidade de Salamanca an 2003. La sue tese de Grado ye la purmeira tese ounibersitária scrita an lhéngua mirandesa: “Toponímia, Paisaige i Ambiente, Ua abordaige geotoponímica de Sendin an Tierra de Miranda (Un studo de giografie rural i regional) con 610 páiginas. Apuis fizo l doutorando an l’Ounibersidade de Salamanca cun ua tese subre “Modelos de probamiento i modelos de zambolbimiento pa la Tierra de Miranda”. 

Carlos Ferreira ye l'outor de "L Miu Purmeiro Lhibro an Mirandés / O Meu Primeiro Livro em Mirandês", un lhibro bilhíngue an pertués i mirandés, cun cuontas scritas an mirandés, acumpanhado por un CD i retratos de las Tierras de Miranda cun perfácio screbido pul Dr. Jorge Sampaio.
Argentina

La **Argentina** (nome oufecial: **República Argentina**) ye un paíç de la América de l Sul, lemitado la norte pula Bolíbia i pul Paraguai, la leste pul Brasil, pul Ouruguai i pul Ouceano Atlántico, la sul pul Streito de Drake i la sul i la oeste pul Chile. Sue capital ye la cidade de Buenos Aires.
Bolíbia

La **Bolíbia** ye un paíç de la América de l Sul, lemitado la norte i la leste pul Brasil, la sul pul Paraguai i pula Argentina i la oeste pul Chile i pul Peru. Ye un paíç trilíngue, tenendo cumo lénguas oufeciales l spanhol, l quíchua i l aimará.
Chile

L **Chile** se localiza ne l sudoeste de la América de l Sul. Sue capital ye Santiago de l Chile.

## Organizaçon político-admenistratiba
### Debison admenistratiba
#### Subdebisones

L Chile está debidido en 15 regiones, 54 porbíncias i 346 comunas. Abaixo segue a relaçon de las 15 regiones (de l norte para l sud):




## Cultura
 
### Feriados





## Lhigaçones sternas

* ThisisChile.cl - Official Chile website - English and Spanish version
Eiquador

L **Eiquador**, oufecialmente **República de l Eiquador** (Spanhol: *República del Ecuador*) ye un paíç de la América de l Sul, lemitado la norte pula Colómbia, la leste i sul pul Peru i la oeste pul Ouceano Pacífico. Sue capital ye Quito.
Peru

L **Peru** ye un paíç de la América de l Sul, lemitado la norte pul Eiquador i pula Colómbia, la leste pul Brasil i pula Bolíbia al sul pul Chile i la oeste pul Ouceano Pacífico. La capital de l paíç ye la cidade de Lima.
Tribunal de Justícia de la Ounion Ouropeia

*L Tribunal de Justícia de la Ounion Ouropeia nun debe ser cunfundido cul [[Tribunal Ouropeu de ls Dreitos Houmanos]].*

L **Tribunal de Justícia de la Ounion Ouropeia** ye l tribunal de la Ounion Ouropeia (UE). Ten sede ne l Luxemburgo, al cuntrairo de l mais  de ls cuorpos de gobierno de la UE, que se sedian ó an Bruxelas ó an Strasburgo.

L Tribunal de Justícia ye l supremo tribunal de la Ounion Ouropeia. Ten jurisdiçon subre matérias d'anterpretaçon de la lhegislaçon ouropeia, an special:
* Acusaçones de la Comisson Ouropeia contra un stado-nembro subre la nun amplementaçon dua diretiba quemunitária ó outra oubrigaçon lhegal.
* Acusaçones de ls stados-nembros contra la Comisson Ouropeia por esta passar la sue outoridade
* Pedidos de ls tribunales nacionales de ls stados-nembros de la UE para que l Tribunal de Justícia sclareça l seneficado dun cacho specífico de lhegislaçon quemunitária. Esses pedidos son coincidos cumo reambios prejudiciales. La Ounion ten muitas lénguas i antresses políticos que nin siempre son cumbergentes i, cumo cunsequéncia, ls tribunales lhocales ténen cun frequéncia deficuldade an decidir l seneficado dua lhei specífica nun dado cuntesto. L Tribunal de Justícia dará la sue oupenion, que puode ó nun clareficar l'assunto, i debolberá l causo al tribunal nacional. Ne l cuntesto de ls reambios prejudiciales, l Tribunal de Justícia solo ten cumpeténcia para ajudar na antepretaçon de la lei, i nó para decidir subre ls fatos de l litígio ne l ámbito nacional.

Andebíduos solamente nun puoden trazer causos al Tribunal de Justícia. Ls ampregados de las Anstituiçones Ouropeias (Comisson Ouropeia, Parlamiento Ouropeu, Cunseilho de la Ounion Ouropeia, Cunseilho Ouropeu, Tribunal de Justícia, Tribunal de Cuntas i banco Central) i cuorpos relacionados podien porcessar ls sous ampregadores ne l Tribunal de Justícia. Apuis la cumpeténcia para apreciar esses pedidos passou a un tribunal d'anstáncia anferior, chamado Tribunal Giral de la Ounion Ouropeia, que fui associado al Tribunal de Justícia an 1989 i que tratou desses causos até 2005, quando para tanto fui criada ua seçon jurisdicional specializada, l Tribunal de la Funçon Pública de la Ounion Ouropeia.

Acuntece muita beç l Tribunal de Justícia de la Ounion Ouropeia seia cunfundido cul Tribunal Ouropeu de Dreitos Houmanos, cun sede an Strasburgo. Inda assi, anquanto l Tribunal de Justícia de la Ounion Ouropeia ye ua de las siete Anstituiçones de la Ounion Ouropeia, l Tribunal Ouropeu de ls Dreitos Houmanos nun faç parte de la Ounion Ouropeia.

Cula antrada an bigor de l Tratado de Lisboua, l sou nome demudou de Tribunal de Justícia de las Quemunidades Ouropeias para Tribunal de Justícia de la Ounion Ouropeia.

## Persidentes


## 
* Sítio oufecial
Tribunal de Cuontas Ouropeu

L **Tribunal de Cuontas Ouropeu** ye ua anstituiçon de la Ounion Ouropeia, sendo custituída puls Tribunales de Cuontas de cada Stado-nembro, atualmente son 27 custituintes. Ls nembros, an que l mandato abrange un período de seis anhos (renobables) son nomeados pul Cunseilho de la Ounion Ouropeia, por maiorie caleficada i passado cunsulta al Parlamiento Ouropeu. L Tribunal de Cuontas Ouropeu eiserce las sues funçones cun total andependéncia. L Tribunal berefica la lhegalidade i regularidade de las receitas i çpesas de la Ounion Ouropeia, bien cumo la buona geston financeira. Fui criado an 1975 pul Tratado de Bruxelas, i ampeçou ls sous trabalhos an 1977. L Tratado de la Ounion Ouropeia, an 1992, chubiu pa la classeficaçon d'anstituiçon de dreito própio. La sue sede ye ne l Lhuxemburgo. 

L tribunal rializa ouditories ne l terreno, adonde ye necessairo, seia nas ounidades de las anstituiçones ouropeias ó ne ls Stados-nembros.
Coronel Fabriciano

**Coronel Fabriciano** ye ua cidade brasileira de l stado de Minas Gerais. Ten 105.037 habitantes (2009) i ua ária cun al alredror de 221,049 km². Sue ária metropolitana ten cerca de 449.340 de habitantes.

## Lhigaçones sternas
* Gobierno de Coronel Fabriciano
Armanos Wright

Ls **Armanos Wright**, **Orville Wright** (19 de Agosto de 1871 - 30 de Janeiro de 1948) i **Wilbur Wright** (16 de Abril de 1867 - 30 de Maio de 1912), son, oufecialmente, recoincidos pula Fédération Aéronautique Internationale, puls Stados Ounidos de la América por porjetáren i por rializáren l purmeiro bolo cuntrolado nun apareilho mais pesado que l'aire an Kitty Hawk, Carolina de l Norte, que tenerie sido rializado an 17 de Dezembre de 1903 (retrato registrado cun data), para alhá d'outras rializaçones marcantes na stória de l'abiaçon.

L bolo de l Flyer 1 ye recoincido pula Fédération Aéronautique Internationale cumo l purmeiro dun apareilho bolador cuntrolado, "mais pesado que l'aire".

Era ua época an que bários ambentores de dibersos países stában a tentar criar la purmeira aeronabe mais pesada que l'aire capaç de bolar cun sucesso. Ls Armanos Wright nun querien que le roubássen anformaçones al sou percipal ribal Samuel Pierpont Langley, l'anton secretairo de l Anstituto Smithsonian.  

Eilhes crecírun an Dayton, Ohio, adonde abrírun  an 1882 ua cumpanha de manutençon, zeinho i fabricaçon de becicletas (la *Wright Cycle Company*), ouparando la cumpanha até 1909.

## Refréncias
Comité Eiquenómico i Social Ouropeu

L **Comité Eiquenómico i Social Ouropeu** (CESE) stá rigulado ne l Tratado CE, na berson de l Tratado de Nice, ye un uorgano cunsultibo de la Ounion Ouropeia, cumpuosto por repersentantes de las defrentes cumponentes de carátele eiquenómico i social de la sociadade cebil, cume de ls agricultors, trasportadores, comerciantes i artesanos, de las porfissones lhiberales, de ls cunsumidores i de l'antresse giral.

Ls nebros deste Comité nun dében star binculados a qualquiera anstruçones, eisercendo las funçones respetibas cun plena andependéncia.

## 
* Páigina d'antrada an pertugés ne l sítio de l CESE
Comité de las Regiones

L **Comité de las Regiones (CDR)**, ye l'assemblé cunsultiba de las associaçones político-sociales de la Ounion Ouropeia. 

L CDR fui criada pul Tratado de Maastricht (1992) que stableciu la Ounion Ouropeia. Ye cunsultado pul Cunseilho de la Ounion Ouropeia, pul Parlamiento Ouropeu i pula Comisson Ouropeia, an assuntos relacionados cula eiducaçon, mocidade, cultura, salude pública, etc. Para alhá desso, puode tamien eimitir pareceres d'eniciatiba. 

L'antecedente de l CDR ye l Comité Cunsultibo de las Coletebidades Regionales i Locales, criado an 1988 pula Comisson Ouropeia. 

L comité ye cumpuosto por 344 repersentantes de coletebidades locales i regionales, que l Cunseilho nomeia por unanimidade para un mandato de quatro anhos, an perpuosta de ls Stados-nembros. 

Ls repersentantes propostos dében tenr un mandato eileitoral, i ostentar respunsablidade política delantre ua assemblé eileita. Estes nun stan binculados por un mandato amperatibo cula region de la qual probénen, sendo que las sues funçones ténen an bista l'antresse giral de la Quemunidade. 

## Bibliografie
* Menin, Francisco Juan. “Las regiones, provincias y municipios en los procesos de integración regional” em “Anuario de Derecho Constitucional Latinoamericano 2008”; Fundación Konrad Adenauer; Montevideo; 2008; pp.&nbsp;565 – 580.
Banco Ouropeu de Ambestimiento

L **Banco Ouropeu de Ambestimiento (BEI)**, ye la quemunidade financeira de la Ounion Ouropeia. Fui criado an 1958, ne l ámbito de l Tratado de Roma i ten la sue sede ne l Lhuxemburgo. La sue misson ye cuntribuir pa l zambolbimiento eiquelibrado de la quemunidade atrabeç de l'antegraçon eiquenómica i de la coeson social. 

Ls acionistas de l BEI son ls Stados que cumpónen la Ounion Ouropeia i ye deregido pul Cunseilho de Gobernadores, cumpuosto por quinze Menistros de las Finanças. 

Fuora de la Ounion, l BEI apoia las stratégias d'adeson de ls países candidatos a l'adeson a la Ounion i aplica la seçon financeira de ls acuordos cuncluídos ne l ámbito de las políticas ouropeias an matéria d'ajuda i coperaçon pa l zambolbimiento. 

Esta anstituiçon dá un total de 43.000 milhones d'ouros por anho an créditos, i goza dua melhor situaçon financeira que l Banco Mundial. L Banco nun dá financiamientos, an regra giral, mas faç co-financiamiento an porjetos specíficos, de forma parcial i susidiária. 

Ls porjetos financiados pul Banco son cun cuidado scolhidos d'acuordo culs seguintes critérios:
*dében cuntribuir pa la cuncretizaçon de ls oubjetibos de la UE, nomeadamente l refuorço de la cumpetitebidade de las andústrias i de las pequeinhas i médias ampresas ouropeias; criar redes trasouropeias (trasportes, telquemunicaçones i einergie); ampulsionar l setor de las tecnologies de l'anformaçon; porteger l'ambiente natural i ourbano; melhorar ls serbícios de la salude i de l'eiducaçon;
*dében beneficiar percipalmente las regiones mais çfaborecidas; 
*dében atrair outras fuontes de financiamiento. 

L Banco amprega cerca de 1.000 specialistas an finanças.

#### 
* Sítio oufecial de l Banco Ouropeu de Anbestimiento (an francés)
Probedor de Justícia Ouropeu

La funçon de **Probedor de Justícia Ouropeu** fui anstituída pul Tratado de la Ounion Ouropeia de Maastricht (Países Baixos) an 1992 (Art. 195). L Probedor de Justícia (sede an Strasburgo, Fráncia) atua cumo mediador i ombudsman (probedor) antre ls cidadanos i la admenistraçon de la Ounion Ouropeia. Ten cumpeténcias para recebir i ambestigar queixas apersentadas por qualquiera cidadano, ampresa ó anstituiçon de la Ounion Ouropeia ó qualquiera pessona singular ó coletiba que more ó tenga la sue sede statutária nun paíç de la Ounion Ouropeia.

Las queixas puoden ser apersentadas por carta simples ó por un formulairo de queixa eiletrónico an qualquiera de las 23 lhénguas oufeciales de la Ounion Ouropeia. Zde 1 de janeiro de 2000 até 31 de dezembre de 2003, l Probedor de Justícia recebiu 8549 queixas, antre eilhas cerca de 30% anserian-se na sfera de l mandato de l'uorgano. L mais de las queixas dízen respeito a causos de mala admenistraçon por parte de la Comisson Ouropeia i la falta de trasparéncia. Ls países d'adonde ben l mais de las queixas son de la Almanha, Spanha, Fráncia i Eitália.

L Probedor de Justícia ye eileito pul Parlamiento Ouropeu por un período renobable de cinco anhos, que corresponde a ua lhegislatura de l Parlamiento Ouropeu. An 1995, l finlandés Jacob Söderman fui eileito l purmeiro Probedor de Justícia Ouropeu atuando até 2003. Nikiforos Diamandouros, anterior Probedor de Justícia de la Grécia, assumiu l cargo an 1 de Abril de 2003 i fui reileito an Janeiro de 2005 para un mandato de cinco anhos.

## Probedores de Justícia
# (1995-2003) - Jacob Söderman
# (2003-) - Nikiforos Diamandouros

## Lhigaçones sternas
* Provedor de Justiça Europeu - Página oficial
* Provedor de Justiça Europeu - Página da União Européia
* Provedor de Justiça Europeu - Formulário de queixa electrónico
* Provedor de Justiça Europeu - Relatórios anuais
Ouropol

**Ouropol** ye l'abrebiatura outelizada para chamar l **Serbício Ouropeu de Polícia**. La Ouropol ampeçou las sues atebidades an 1 de Júlio de 1999. Queda an Haia, na Houlanda.

La Ouropol ye un serbício Ouropeu de polícia, ancumbido de l tratamiento i antercámbio d'anformaçon creminal. Ten por misson cuntribuir seneficatibamente pa l'aplicaçon de las leis de la Ounion Ouropeia (UE) ne l ámbito de l cumbate a la criminalidade ourganizada, ponendo la tónica nas ourganizaçones creminosas ambolbidas. L sou oubjetibo cunsiste an melhorar l'eificácia i la coperaçon antre ls Stados Nembros ne l domínio de la prebençon i de l cumbate a formas grabes de creminalidade ourganizada de dimenson anternacional.

## Oubjetibos
La Ouropol ten por oubjetibo melhorar l'eificácia i la coperaçon antre ls serbícios cumpetentes de ls Stados Nembros de la UE ne l domínio de la prebençon i cumbate al crime ourganizado nas seguintes árias:
* Creminalidade relacionada cun tráfico eilícito de stupefacientes; 
* Terrorismo;
* Atentados a la bida; a l'antegridade física ó a la libardade de las pessonas; ancluindo eimigraçon clandestina; tráfico de seres houmanos; rapto; sequestro; pornografie anfantil; tráfico eilícito d'uorganos i tecidos houmanos, assi cumo racismo i xenofobie.
* Atentados al patrimonho i als benes públicos; ancluindo fraude; roubo ourganizado; storson; tráfico eilícito de benes culturales; cuntrafaçon i mercadories - piratarie; falseficaçon de moneda i d'outros meios de pagamiento; falseficaçon de decumientos admenistratibos i respetibo tráfico, creminalidade anformática i corrupçon; 
* Quemércio eilegal i atentados al ambiente; ancluindo tráfico eilícito d'armas; creminalidade relacionada cun material nucliar i radioatibo; tráfico eilícito de speces amanaçadas de fauna i flora; crimes contra l'ambiente i tráfico de sustáncias hourmonales i outros fatores de crecimiento;
* Atebidades eilícitas de branqueamiento de capitales probenientes de ls crimes falados arriba. 

## 
* Páigina ne l sítio de la EUROPOL 

## Notas i refréncias
Javier Solana

**Javier Solana Madariaga** (Madrid, 14 de júlio de 1942) ye un político spanhol feliado al Partido Socialista Ouperário Spanhol (PSOE).

Fui l nono secretairo-giral de la OTAN i fui Alto Repersentante pa la Política Sterna i de Sigurança Quemun de la Ounion Ouropeia antre outubre de 1999 i nobembre de 2009.

#### 
* Curriculum Vitae de Jabier Solana
Gran-ducado de la Toscana

L **Gran-ducado de la Toscana** fui un stado qu'eisistiu na Península Eitálica, zde l renacimiento (1569) até la ouneficaçon eitaliana (1861, cun capital an Florença. Sou território, ambora tenga bariado al lhargo de ls seclos, correspondie aprossimadamente al de l'atual region eitaliana de la Toscana, cun eiceçon de las partes mais al norte, las quales formában l Ducado de Massa, l Prencipado de Carrara, i la República de Luca i depuis l Ducado de Luca (até 1847).

## Stória

L **Gran-ducado de la Toscana** fui einicialmente gobernado pula família Médici até sue stinçon an 1737, quando fui hardado pul Duque Francisco Stebon de Lorraine, genro de l Amperador Carlos VI. Francisco Stebon, que tornou-se amperador an 1745, gobernou la Toscana até sue muorte an 1765, quando fui sucedido pul sou filho mais moço, Pedro Liopoldo, que gobiernou até 1790, quando retornou a Biena para suceder sou armano cumo amperador. An 1786, l ducado tornou-se l purmeiro stado soberano a stinguir la pena de muorte, anfluenciado pula obra De ls Delitos i de las Penas de Cesare Becarie (1764).

Liopoldo fui sucedido pul sou filho mais moço, Fernando III, que fui fuorçado a abdicar puls franceses depuis de l Tratado de Aranjueç (1801), tornando-se an beç desso Eileitor de Salzburg.

L **Gran-ducado de la Toscana** fui anton dissolbido, i sustituído pul Reino de la Etrúria sob la dinastie de ls Bourbon-Parma. La Etrúria fui, por sue beç, aneixada pul Ampério Francés an 1807, tornando-se ls departamientos de Arno, Mediterráneo, i Ombrone. Cula queda de l sistema Napoleónico an 1814, Fernando fui restourado al Gran-ducado, gobernando até sue muorte an 1824. Sou filho, Liopoldo III de la Toscana, gobernou até abril de 1859, quando fui depuosto pula reboluçon que se seguiu a la derrota de ls austríacos pa ls franceses i sardo-piemonteses.

An júlio, Liopoldo, ne l'eisílio an Biena, abdicou an fabor de sou filho, Fernando IV, que nunca chegou a reinar. La Toscana staba sob admenistraçon xarda i Fernando fui formalmente depuosto pul gobierno *de fato* an 16 d'agosto. An dezembre de 1859, l gran-ducado oufecialmente deixou d'eisistir i fui ounido als ducados de Módena i Parma para formar las Porbíncias Ounidas de la Eitália Central, que fúrun aneixadas pul Reino de la Sardenha poucos meses depuis, an márcio de 1860.

## Ber tamien

* Stória de la Toscana
Tierra Frie

**Tierra Frie** ye l nome que se dá a un território ne l Nordeste Trasmuntano.

La metade ouriental de Trás ls Montes, correspondente al Çtrito de Bergáncia, stá debedida an dous territórios çtintos: la Tierra Frie i la Tierra Caliente. Ls cunceilhos de la Tierra Frie ancluen ls cunceilhos raianos de Binhais, Bergáncia, Bumioso i Miranda de l Douro.

Anque de ls nomes, las temperaturas médias registadas ne ls dous territórios son mui parecidas, serbindo esta debison mais an termos morfológicos de que propiamente de temperaturas. Inda assi, nun deixa de ser berdade que nas serras de la Tierra Frie se regístran las temperaturas mais baixas de l Nordeste Trasmuntano, i até de Pertual.
Tierra Caliente

**Tierra Caliente** ye l nome que se dá a un território ne l Nordeste Trasmuntano.

La metade ouriental de Trás ls Montes, correspondente al Çtrito de Bergáncia, stá debedida an dous territórios çtintos: la Tierra Frie i la Tierra Caliente. Ls cunceilhos de la Tierra Caliente son ls de Mirandela, Macedo de Cabalheiros, Mogadouro, Bila Flor, Carrazeda de Ansianes, Torre de Moncorbo, Alfándiga de la Fé i Freixo de Spada a Cinta.
Rómulo Ougusto

**Flábio Rómulo Ougusto**, (an lhatim *Flavius Romulus Augustus*), tamien coincido pul depreciatibo de Rómulo Ougústulo, (c.459 - ?), naciu an Rabena, i fui, an 31 d'outubre de 475, cun eidade antre 15 i 18 anhos, ampossado na funçon de amperador por sou pai, l general romano Flávio Orestes (qu'habie antes serbido la Átila l Huno). Ampuosto por sou pai que depuso l'amperador lhegítimo, Júlio Nepos, biu-se ampotente delantre dun Ampério an crise.

An todo l seclo V, Roma i la Península Eitálica bírun-se bárias bezes assolados por ancursones bárbaras de besigodos, hunos i bándalos. L Ampério, ambora bacilante, cunseguie reagir i subrebibir. 

La data de deposiçon de Rómulo Augústulo pul bárbaro Odoacro (4 de setembre de 476), na cidade de Rabenna, ye tradecionalmente coincida cumo la fin de l Ampério Romano de l Oucidente, la fin de la Eidade Antiga i l'ampeço de la Eidade Média. Segundo Jordanes, Rómulo Augusto treminou sue bida ne l'eisílio, na Campánia. 

Sou sustituto, Odoacro, nunca chegou a ser cunsidrado amperador de l Oucidente, mas solo rei de la Eitália, sob l quemando de l Amperador Romano de l Ouriente.

Coincidentemente, l redadeiro amperador de Roma ten l mesmo nome de sou supuosto purmeiro rei.

## L redadeiro amperador: Rómulo Augusto ó Júlio Nepos?

Cumo Rómulo Ougusto era un ousurpador, Júlio Nepos legalmente mantubo l títalo d'amperador quando Odoacro tomou l poder. Alguns ténen argumentado que Nepos, que reinou na Dalmácia até sou assassinato an 480, deberie ser recoincido cumo redadeiro amperador romano de l'oucidente, ouserbando que Odoacro cunhou monedas an nome de Nepos i nun usou l títalo amperial para el. Mas poucos de ls cuntemporáneos de Nepos na Eitália (Dalmácia i Gália siempre fúrun leales a Nepos) zeiában apoiá-lo passado el tener fugido àqueilha porbíncia. 

Apuis de l golpe de Odoacro, l senado romano ambiou ua carta la Zenon I, dezindo que "la majestade dun solo monarca chega para prober i porteger, a la par, dambos l Leste i l Oeste". Cula demanda de Odoacro para tornar-se patrício, l'amperador ouriental respundiu  que Odoacro habie sido nomiado patrício por Nepos i qu'esso inda era bálido. Quando Odoacro ambiou l'ansígnia amperial la Custantinopla, Zenon aceitou-la, agradecido.

## 
* Queda de l Ampério Romano
Capital

**Capital nacional** ye ua cidade que zampenha un papel relebante na cunduçon de la política dun paíç, ó dua de sues respetibas subdebisones. Ne l mais de ls causos la capital ye la cidade adonde stá la sede de l gobierno, habendo inda assi eiceçones. Alguns de ls fatores que detremínan q'ua cidade seia cunsidrada capital ancluen:

* La cidade ye sede de l gobierno ó de l xefe de stado;
* La cidade ye la sede de l poder judicial;
* La cidade ye sede de l parlamiento;
* Eisisten leis que detremínan la lhocalizaçon de la capital;
* La cidade ye un amportante centro d'atebidade pa l paíç;
* Nua monarquie ye frequente la capital ser l local adonde l monarca ten la corte, sendo normal que demude cun relatiba frequéncia.

Un paíç (ó antidade política eiquibalente) puode tener mais de l q'ua capital oufecial a la par. Puode ser ó nun la sede de l gobierno i puode mesmo çlocar-se periodicamente.

Na África de l Sul, por eisemplo, la capital admenistratiba ye Pretória, la capital lhegislatiba ye la Cidade de l Cabo i la capital judicial ye Bloemfontein. Esta ye ua hardança deixada pul cumpromisso acordado antre la maiorie de las defrentes porbíncias quando fui criada la Ounion de la África de l Sul an 1910.

Ne l Chile, l cungresso nacional demudou-se pa la cidade de Balparaíso, mantenendo-se inda assi Santiago de l Chile cumo capital.

Na Houlanda, l gobierno, xefe de stado i supremo tribunal stan sediados an Haia, mas la custituiçon detremina que la capital oufecial seia Amsterdan.

Nauru ye l único paíç que nun ten oufecialmente ua capital, sendo Yaren ye la maior cidade i adonde se ancontra l'admenistraçon de l paíç.

Hai causos an q'ua mesma capital ye çputada por mais dun paíç cumo por eisemplo Jarusalen, reclamada cumo capital por Eisrael i puls Palestinos.

La cidade de Nicósia ye atualmente la única capital ouropeia q'inda esta debedida: al norte, la parte turca i al sul, la parte griega, apartadas pula linha berde, ua zona çmelitarizada acupada pulas Naciones Ounidas.

## Ber tamien
*
Jean Monnet

**Jean Omer Marie Gabriel Monnet** (Cognac, 9 de nobembre de 1888 – Houjarray, 16 de márcio de 1979) fui un político francés, bisto por muitos cumo l'arquiteto de l'ounidade ouropeia. Nunca eileito para cargos públicos, Monnet atuou ne ls bastidores de gobiernos ouropeus i amaricanos cumo un *anternacionalista pragmático* bien relacionado.
Riu Ural

L **Riu Ural** () ye un riu que passa pula Rússia i Cazaquiston. Até 1775 era coincido cumo riu Yaik. Nace ne ls Montes Urales i zauga ne l Mar Cáspio, passado 2428 Km. Passando pula Ouropa i Ásia, l sou leito ye ua de las lhinhas de debison antre ls dous cuntinentes.
Península

Ua **península**, de l lhatin **paene** (quaije) i **insula** (ilha), ye ua formaçon geológica cunsistindo dua stenson de tierra dua region mais pequeinha que ye cercada d'auga por quaije todos ls lados, fuora un cacho de tierra que la lhiga cula region mais grande, chamado istmo. Por eisemplo, diç-se *[[Península Eibérica]]* para chamar la region custituída pula Spanha i por Pertual, lhigada a la Ouropa puls Pirineus. Tamien podemos dezir qu'ua península ye un braço de tierra qu'abança pul mar, lhigando-se al restro de l cuntinente pul chamado istmo.

A seguir, bemos las mais amportantes penínsulas de l mundo i, assi sendo, ls países qu'alhá se ancóntran:

* Subcuntinente andiano - Índia, Paquiston, Bangladesh, Nepal i Buton

* Península de la Baixa Califórnia - México

* Península Eibérica - Pertual, Spanha, Andorra i Gibraltar (Reino Ounido)

* Península de la Flórida - Stado amaricano de la Flórida

* La Guajira - Colómbia i Benezuela

* Península de Paracas - Peru

* Península Antártica - Antártica

* Península de Kamchatka - Sibéria, Rússia

* Península de Chukotka - Sibéria, Rússia

* Península de Guida - Rússia

* Península de la Cornuália - Reino Ounido

* Península de Kola - Scandinábia

* Península de Yucatan - parte de l México

* Península Arábica - Arábia Soudita, Iémen, Omana i Eimirados Árabes Ounidos.

* Península Scandinaba - Suécia i Noruega

* Península de la Jutlándia - parte de la Dinamarca

* Península de l Peloponeso / Península Balcánica - Sul de la Grécia.

* Península de la Coreia - Coreia de l Norte i Coreia de l Sul

* Península de la Andochina - Bietname, Camboja, Laos, Tailándia i parte de Myanmar.

* Península de l Sinai - Eigito (Parte Asiática)

* Península Baldés - Argentina 

* Península Eitálica - parte de la Eitália i países de San Marino i Baticano

Para alhá de las penínsulas arriba, hai mais miles de penínsulas pequeinhas i médias al redror de l mundo.
Montes Urales

Ls **montes Urales** (an russo Ура́льские го́ры; Ура́л [Urales]) son ua cordilheira que se stende aprossimadamente de norte la sul atrabeç de la Rússia oucidental. Ls Montes Urales son ua refréncia para delemitar la Ouropa de la Ásia, l que faç cun que la Rússia faga parte destes dous cuntinentes.

Ténen ua stenson de 2500 quilómetros de las stepes cazaques al lhargo de la frunteira norte de l Cazaquiston até la cuosta de l ouceano Ártico. L'ilha de Nuoba Zembla forma ua cuntinaçon de la cordilheira. Giograficamente, esta cadena de muntanhas marca la frunteira (arbitrária) antre ls cuntinentes ouropeu i asiático, sendo assi antre ls países oucidentales i ourientales. Sou punto culminante ye l monte Naroda (Poznurr, 1895 m). L'eiroson spuso ua riqueza cunsidrable an minerales ne ls Urales, antre eilhas l topázio i l berílio. Las florestas Komi ne ls Urales de l norte son portegidas cumo Patrimonho Mundial.

Ls Urales stan antre las cordilheiras mais antigas de l mundo, tenendo-se formado ne l final de l período Carbonífero, quando un cuntinente cumpuosto percipalmente pula Sibéria sbarrou cul supercontinente que cuntenie la maior parte de a tierra na época : la cumbinaçon de la Laurásia (Ouropa i América de l Norte) i Gondwana. Ouropa i Sibéria quedórun juntas zde anton.

Ls geógrafos debedírun ls Urales an cinco regiones: Sul, Central, Norte, Subártico i Urales Árticos.

## Rius
* Al oeste de ls Urales nace l riu Ufa, que corre pa l Oeste. 
* Al sul de ls Urales nace l riu Belaja, que corre pa l Oeste. 
* Al sul de ls Urales nace l riu Sakmara, que corre pa l Sul. 
* Al sul de ls Urales nace l riu Samara, que corre pa l Oeste. 
* Al sul de ls Urales nace l riu Ural, que corre pa l Sul. 

Outros amportantes rius de la region son: Amba, Pecora, Usa, Tabda, Tobol, Turá.
* Ls Montes Urales guárdan ua riqueza cunsidrable an minerales, specialmente Fierro, Manganés, Topázio i l berílio.

## Cidades
Cidades amportantes de ls Urales:

* Yekaterinburg
* Magnitogorsk
* Miass
* Orsk
* Pern
* Salabat
* Serob
* Solikamsk
* Ufa
* Borkuta
* Zlatoust
Grande Barreira de Coral

La **Grande Barreira de Coral** ye l maior recife de coral de l mundo, cun ua stenson de cerca de 2300 km, cerca de la cuosta nordeste de l stado oustraliano de Queensland.

La Grande Barreira de Coral ye cumpuosta por cerca de 2900 recifes, 600 ilhas i 300 atoles de coral. Neste eicosistema cumplexo bíben an torno de 1500 speces de peixe, 360 speces de coral, 5000 a 8000 speces de moluscos, 400 a 500 speces d'oucas marinas, 1330 speces de crustácios i mais de 800 speces d'eiquinodermes.

La ária tamien ye perserbada pula persença de cubozoairos, un grupo de cnidairos coincidos pulas toxinas peligrosas pa l Home.

## Lhigaçones sternas

* Official site of the Great Barrier Reef Marine Park
* Scientific Research Centre for the Great Barrier Reef
* Terra Galleria - retratos de la Grande Barreira de Coral
* Australia Underwater
* Great Barrier Reef (World Wildlife Fund)
* Canal Kids – la Grande Barreira de Coral
Ilhas Británicas

Las **Ilhas Británicas** son un grupo de ilhas que quédan al ancho de la cuosta noroeste de la Ouropa cuntinental, que cunsísten de la Gran-Bretanha, de la Eirlanda i de muitas ilhas adjacentes a las dues eilhas maiores. Estas ilhas fórman un arquipélago de mais de 6 000 ilhas al ancho de la cuosta ouropeia, totalizando 315 134 Km² de ária terrestre.

Eisiste un solo nome pa l'arquipélago zde hai mais de dous mil anhos, i la palabra *Ilhas Británicas* deriba de las palabras ousadas puls giógrafos clássicos para çcrebir l grupo d'ilhas. Hoije, inda assi, alguns cunsídran nel un anacronismo ó ua fuonte de cunfuson ó oufensa potencial, bisto que la palabra anclui nun solo l Reino Ounido (frequentemente chamado an anglés cumo "*Britain*") mas tamien la República de la Eirlanda i trés dependéncias de la corona (Ilha de Man, Jersey i Guernsey) que nun fázen parte de l Reino Ounido.

Muita beç las Ilhas de l Canhal (Jersey, Guernsey i sues dependéncias) nun son, giograficamente, ancluídas ne l'arquipélago de las Ilhas Británicas, anque l séian politicamente.

## 

*
Reino de Kent

L **Reino de Kent** fui un Stado de ls jutos ne l sudeste de la Anglaterra, un de ls siete reinos tradecionales de la chamada Heitarquie anglo-saxana.

Las ouriges de l reino son cumpletamente ouscuras, yá que, debido la sue posiçon giográfica, recebiu alguas de las purmeiras óndias d'ambasones germánicas - un período stórico de l qual subrebibírun poucos registros. L nome *Kent*, anterior als ambasores jutos, ten ourige na tribo celta de ls *cantiaci*, qu'habitaba la ária.
Política de Defesa i de Sigurança Quemun

La **Política de Defesa i de Sigurança Quemun**, ó **PDSC**, ye un eilemiento amportante de la política de la Ounion Ouropeia (UE) i ye l domínio de la política de la UE qu'abrange la defesa i ls aspetos melitares. La PDSC ye l sucessor de la *Sigurança i Defesa de la Eidantidade Ouropeia* sob la tutela de la NATO, mas difire na medida an que se ansere ne l ámbito de la jurisdiçon de la Ounion Ouropeia an si, ancluindo ls países sin laços cula NATO. Cula antrada an bigor de l Tratado de Lisboua, sucediu a la Política Ouropeia de Sigurança i de Defesa.

Formalmente, la Política de Defesa i de Sigurança Quemun ye un domínio de l Cunseilho de la Ounion Ouropeia, sendo un ourganismo antergobernamental an que ls Stados-nembros stan repersentados. Inda assi, l Alto Repersentante de la Ounion pa ls Negócios Strangeiros i la Política de Sigurança, tamien zampenha un papel seneficatibo. Na culidade de Secretairo-Giral de l Cunseilho, el prepara i analisa las decisones la séren feitas antes de séren liebadas al Cunseilho. El ye apoiado pul Secretariado-Giral de l Cunseilho de la Ounion Ouropeia.

## Strutura atual
* Agéncia Ouropeia de Defesa
* Heilsinki Heiadline Goal
* Fuorça Gendarmarie Ouropeia 
* Grupos de Cumbate de la Ounion Ouropeia 
* Anstituto de ls Studos de Sigurança de la Ounion Ouropeia (IESUE) 

Ls seguintes uorganos políticos i melitares permanentes fúrun stablecidos passado l'aprobaçon de l Cunseilho Ouropeu: 
* Comité Político i de Sigurança ó CPS
* Comité Melitar de la Ounion Ouropeia ó CMUE 
* Pessonal Melitar de la Ounion Ouropeia ó EMUE 
* Comité pa ls Aspetos Cebiles de la Geston de Crises ó CIVCOM

A partir de 1 de Janeiro de 2007, l Centro de Ouparaçones de la UE ampeçou a trabalhar an Bruxelas. El puode comandar un tamanho lemitado de cerca de 2000 tropas (por eisemplo, un agrupamiento tático). 

Para para alhá de l centro de la UE, cinco sedes ouperacionales nacionales fúrun çponiblizados para uso de la Ounion: Mont Balerien an Paris, Northwod an Londres, Potsdan, Centocelle an Roma i Larissa. La UE puode tamien outelizar ounidades de la NATO. 

## Fetura leitura
* 
* 
* PhD Thesis on Civilian ESDP - EU Civilian crisis management (Universidade de Genéva, 2008, 441 p.  

## 
* Política de Defesa e de Segurança Comum - Conselho da União Europeia 
* Análise - Ministro dos Negócios Estrangeiros Belga
Defesa pessonal

La **defesa pessonal**, ó **outodefesa** (de l’anglés *self-defense*), ye ua deciplina que ajunta un cunjunto de técnicas ousadas para detener ua açon oufensiba eisecutada contra la pessona.

Las técnicas de defesa pessonal fúrun an percípio tiradas de las artes marciales tradecionales i zambolbidas cul oujetibo de melhorar la sue eificácia i adatá-las a las possiblidades d'angarriar-se nas cundiçones atuales de bida.

An defesa pessonal outelízan-se técnicas sencielhas i tenta-se eibitar ls mobimientos cumplicados.

Outelízan-se percipalmente bloqueios, retençones i alabancas de modo a dominar l'adbersairo l mais depriessa possible i ancurtando ls tiempos de cumbate para eibitar riscos i deixar an segundo lhugar las defrenças físicas.

La defesa cun manos znudas, puode ser cumpletada cun armas própias ó amprópias, que puoden ser facas ó armas de fuogo ó qualquiera cousa que steia cerca ne l sfergante de la lhuita.

## Ámbito cebil
Ne l ámbito cebil tenta-se dominar l'adbersairo de modo siguro i sin scalhabrar muito por bies de la respunsablidade cebil de l'açon defensiba quando se pássan ls lhemites de la lhegítima defesa. La defesa pessonal baseia-se ne ls fundamientos d'alguns çpuortos d'artes marciales cumo l judo, l aikido ó l karate. La caratelística percipal de la defessa pessonal ye l'eibitaçon de la fuorça, ua beç que, giralmente, ls adbersairos puoden ser pessonas de mais grandura ó cun mais fuorças musculares que las nuossas. Ye por esta rezon, que técnicas básicas cumo ls golpes únicos (aqueilhes que se eisecútan contra l'adbersairo cun ua parte specífica de l nuosso cuorpo) cumo l'uso de la palma de la mano, ls nuolos de ls dedos i ls dedos nas partes brandas ó zinolhadas, passando inda por técnicas mais porfessionales cumo defrentes tipos de cuntapies, i tamien, inda mais abançadas cumo zeiquilíbrios i eimoblizaçones (que son ousança na defesa pessonal de la polícia ó an modalidades çportibas cumo l karate) son las aplicaçones cumprendidas na defesa pessonal.

## Ámbito melitar
Ne l ámbito melitar outeliza-se técnicas cun mais poder oufensibo i lhetal balendo-se tamien d’armas. 

## Galerie
 
Fexeiro:Itnpr.jpg|Técnicas de defesa pessonal çcrebidas nun manual de la marina de guerra eitaliana. 
Fexeiro:punch_tigre2.jpg|Defesa cula palma de la mano contra ua tentatiba d'agarrar. 
Fexeiro:moine_baton0.jpg|Defesa cun un palo contra ua tentatiba d'agarrar.
Outodefesa

* defesa pessonal 
* nome de mobimentos sociales ousados para defesa de grupos sociales i criados por este grupos
Barbacena

**Barbacena** ye un munecípio brasileiro de l stado de Minas Gerales. Queda a ua latitude 21º13'33" sul i a ua longitude 43º46'25" oeste.

Ye un grande perdutor de fruiticultura i floricultura i çtaca-se cumo centro d'ansino, cun grande anfluéncia regional, tenendo tamien un quemércio bariado. Barbacena queda na serra de la Mantiqueira, an Minas Gerales, a 169 quilómetros de Belo Hourizonte. L munecípio, cun 788 Km², acupa l sítio dua antiga aldé de índios puris de l grupo tupi, na region coincida cumo *Campo das Vertentes*.
Taekwondo

L **taekwondo** (an coreano: 태권도; AFI: *[tʰɛk͈wʌndo]*) , tamien grafado *Tae Kwon Do* ó *Taekwon-Do*, ye ua arte marcial coreana de defesa pessonal. Hoije an die, ye tamien un çporto difundido an todos ls cuntinentes. Ne ls Jogos Oulímpicos de Seul, an 1988, tubo sou "batismo de fuogo", quando se cumbertiu nun çporto oulímpico d'eisibiçon, cunfirmado ne ls Jogos de Barcelona an 1992. Ne ls Jogos Oulímpicos de 1996, an Atlanta, yá custaba pa la çputa de medalhas, cunsagrando-se cumo çporto oulímpico oufecial nas Oulimpíadas de Sydney, an 2000.